
讜驻专拽讬谞谉 讗讬诪讜专 讚讗诪专讬谞谉 讻讜'. 讗诇讗 讛讜住驻谞讜 注诇 讝讜 讛注讬专 讝讛 讛砖讬注讜专. 讜讗拽砖讬谞谉 诪讻讚讬 注讙讬诇讗 讛讜讗 讻讚拽讗诪专转 讜讗讜住驻讬谞谉 注诇讛 讻讚讬 专讬讘讜注讗 诪讗讘专讗讬 砖讬讛讗 讛讜讗 讜专讘讜注讜 讚' 讻诪讛 (诪讗专讘注讛) [诪专讜讘注] 讬转专 注诇 讛注讬讙讜诇 专讘讬注. 讻砖转讞砖讜讘 专讘讬注 砖诇 讗诇驻讬诐 诇讛讬讜转 讛谉 讜专讘讜注谉 讚' 讻讙讜谉 讗诇祝 讜讞诪砖 诪讗讜转 转讜住讬祝 注诇讬讛谉 转"拽 谞诪爪讗讜 讛谉 讜专讘讜注谉 讚' 讞诇拽讬诐 讻诇 讞诇拽 转"拽 谞砖讗专讜 诪谉 讛讗诇驻讬诐 转"拽 讜专讬讘讜注诐 (转"拽) [讚转"拽] 诪讗讘专讗讬 (拽住"讚 驻讞讜转 砖诇讬砖 讛讻诇 拽住"讝. 讜转"拽 转专住"讝 讜注诇 讝讛 讛讚专讱 专讘讬注 转"拽 讛谞砖讗专讬诐 诪谉 讛讗诇驻讬诐 拽住"讜 驻讞讜转) [拽住"讝 驻讞讜转 砖诇讬砖] 谞诪爪讗讜 讛讻诇 讗诇驻讬诐 讜砖砖 诪讗讜转 讜砖砖讬诐 讜砖讘注 讗诪讛 驻讞讜转 砖诇讬砖 讗诪讛 讜驻专拽讬谞谉 讘专讬讘讜注 讛讻讬 谞诪讬 讗讘诇 讘讛讬诇讜讻讗 讘注讬谞谉 讟驻讬 讚讗诪专 诪专 讻诇 讗诪转讗 讘专讬讘讜注讗 讗诪转讗 讜转专讬 讞讜诪砖讬 讘讗诇讻住讜谞讗 讜讻讬讜谉 讚讛讻讬 诪住拽谞讗 讚砖诪注转讗 驻专讬砖谞讗 诪专讬砖讗 注诇 讛讚讬谉 讗讜专讞讗 讚驻专拽讬谞谉 讜诪讜拽诪讬谞谉 诇讛:




诪转谞讬' 谞讜转谞讬谉 拽专驻祝 诇注讬专 讻讜'. 讗转诪专 讘' 注讬讬专讜转 拽专讜讘讜转 讝讜 诇讝讜 诪注专讘讛 讻谞讙讚 诪讝专讞讛 砖诇 讞讘专转讛. 



专讘 讛讜谞讗 讗诪专 谞讜转谞讬谉 拽专驻祝 诇讝讜 讜拽专驻祝 诇讝讜. 驻讬' 谞讜转谞讬谉 诇讻诇 讗讞讚 [砖讘注讬诐 讗诪讛] 讜砖讬专讬诐. 砖讛谉 讘讬转 住讗转讬诐 讜讗诐 讗讬谉 讘讬谉 讘' 注讬讬专讜转 讛诇诇讜 讬转专 诪讝讛 讛砖讬注讜专 谞讞砖讘讜转 砖转讬讛谉 注讬专 讗讞转 讜讻诇 讗讞转 谞讜转谞讬谉 诇讜 转讞讜诪讛 诇讝讜 讘诪讝专讞 讞讘专转讛 讜诇讝讜 讘诪注专讘 讞讘专转讛 诪讞讜抓 诇注讬专 讛拽专讜讘讛 诇讛 讘诪讗讛 讜讗专讘注讬诐 讗诪讛 讜讗讞转 讜砖诇讬砖 讗诇驻讬诐 讗诪讛. 讜讞讬讬讗 讘专 专讘 讗诪专 讗讬谉 谞讜转谞讬谉 讗诇讗 拽专驻祝 讗讞讚 诇砖转讬讛谉.





专砖讘"讗

诪谞讗 讛"诪 讗诪专 专讘讗 讚讗诪专 拽专讗 诪拽讬专 讛注讬专 讜讞讜爪讛, 转谉 讞讜爪讛 讜讗讞"讻 诪讚讜讚. 讜讗祝 注"讙 讚诇讗 讗转驻专砖 砖讬注讜专 讚讞讜爪讛 讻诪讛 讛讜讬, 诪"诪 讻讬讜谉 讚讛讗讬 讞讜爪讛 讛讜讬 专讞讜讘 诇注讬专 讜讻讞爪专 诇讛 讚诪讬讗, 谞转谞讜 讘讜 讞讻诪讬诐 砖讬注讜专诐 讻讞爪专 讛诪砖讻谉. 讜讻谉 讻转讘 讛专讗讘"讚 讝"诇. 诇讻讗讜专讛 诪砖诪注 讚讛讗讬 诪谞讗 讛谞讬 诪讬诇讬 诇专' 诪讗讬专 拽讗诪专, 讚讗讬 诇专讘谞谉 讛讗 诇讗 讬讛讘讬 拽专驻祝 诇注讬专 讗讞转, 讜讗"讻 讗讬讻讗 诇诪讬讚拽 讛讬讗讱 诇讗 砖讗诇讜 讻讗谉 讘讙诪专讗 讜专讘谞谉 讛讗讬 拽专讗 诪讗讬 注讘讚讬 诇讛 讻讚讗诪专讬谞谉 讘注诇诪讗. 讜注讜讚 讚专讘谞谉 讗讬 讗讬转 诇讛讜 讞讜爪讛, 讗驻讬诇讜 诇注讬专 讗讞转 谞诪讬, 讜讗讬 诇讬转 诇讛讜, 拽专驻祝 诇砖转讬诐 诪谞讗 诇讬讛 诇专讘 讛讜谞讗 诪讬讛讗 讚拽讗诪专 拽专驻祝 诇讝讜 讜拽专驻祝 诇讝讜. 讜砖诪讗 谞讗诪专 讘讝讜 讚诇砖转讬诐 住讘专讗 讛讜讗 诪砖讜诐 讚讚讞讬拽讗 转砖诪讬砖转讬讬讛讜. 讗讘诇 讘讬专讜砖诇诪讬 [讛"讘] 诪爪讗转讬 讚讗驻讬诇讜 专讘谞谉 讚专砖讬 诇讬讛 谞诪讬 诪讛讗讬 拽专讗 讜砖谞讬讛诐 诪拽专讗 讗讞讚 讚专砖讜, 讚讙专住讬谞谉 讛转诐: 专讘 讛讜谞讗 讘砖诐 专讘 专' 诪讗讬专 讜专讘谞谉 诪拽专讗 讗讞讚 讛谉 讚讜专砖讬谉, 专' 诪讗讬专 讚专讬砖 诪拽讬专 讛注讬专 讜讞讜爪讛, 诪讛 转"诇 讜讞讜爪讛, 诪讻讗谉 砖谞讜转谞讬谉 拽专驻祝 诇注讬专. 专讘谞谉 讚专砖讬 讜讞讜爪讛 诪讛 转"诇 诪拽讬专 讛注讬专, 诪讻讗谉 砖讗讬谉 谞讜转谞讬谉 拽专驻祝 诇注讬专. 讜谞专讗讛 驻讬专讜砖讜 专讘谞谉 讚专砖讬 讜讞讜爪讛 讗诇讗  砖讛转讜专讛 讗诪专讛 诪拽讬专 讛注讬专, 讻诇讜诪专: 诇注讬专 讗讞转 诪拽讬专 讛注讬专 讜诇讗 转转谉 诇讛 讞讜爪讛. 讜诇驻讬 讝讛 专讘讗 讘讬谉 诇专讘谞谉 讘讬谉 诇专' 诪讗讬专 拽讗诪专 讛讻讗 讘讙诪专讬谉 讚砖谞讬讛诐 诪拽专讗 讝讛 讚专砖讜.



讞讬讬讗 讘专 专讘 讗诪专 拽专驻祝 讗讞讚 诇砖转讬讛谉. 讜讗"转 诇讞讬讬讗 讘专 专讘 诪讗讬 砖谞讗 注讬专, 讚讗驻讬诇讜 砖谞讬 讘转讬诐 砖讛诐 转讜讱 砖讘注讬诐 讗诪讛 讜砖讬专讬诐 诪讜讚讚讬谉 诪谉 讛讞讬爪讜谉, 讚讛讗 注讬专 讗注"驻 砖讗讬谉 诇讛 讞讜诪讛 诪讜讚讚讬谉 诇讛 诪谉 讛讞讬爪讜谉 讜讗注"驻 砖诇讗 讛讙讬注 讘讬转 讘讘讬转 讻讛讛讬讗 讚诇注讬诇 (注讬专讜讘讬谉 谞讛, 讘) 讚爪专讬驻讬谉 讜讗讛诇讬. 讬"诇 讚诇讞讬讬讗 讘专 专讘 讗讬谉 讛讻讬 谞诪讬 讚诇讗 砖谞讬 诇讛讜 诇专讘谞谉 讘讬谉 注讬讬专讜转 诇讘转讬诐, 讜讗讬讬讚讬 讚谞拽讟 专' 诪讗讬专 注讬专 谞拽讟讬 专讘谞谉 注讬讬专讜转. 讜注讜讚 讚诪砖讜诐 讚讘注讬 诇讗驻诇讜讙讬 讗讞讚讗 讗诪专讬 讗讬谉 谞讜转谞讬谉 讗诇讗 诇砖转讬诐, 讜诇注讜诇诐 诇讗讜 诪砖讜诐 讞砖讬讘讜转 讚注讬讬专讜转 讚讛讜讗 讛讚讬谉 诇讘转讬诐. 讜诪讬讛讜 诇专' 诪讗讬专 注讬专 讚讜拽讗, 讚讛讗 诪拽讬专 讛注讬专 拽讗 讚专讬砖 讜注讬专 讜诇讗 讘讬转. 讜讗讬 谞诪讬 讬砖 诇讜诪专 讚诇讞讬讬讗 讘专 专讘 诇注讬讬专讜转 谞讜转谞讬谉 拽专驻祝 砖诇诐, 讗讘诇 诇讘转讬诐 诇讗 注讚 讚诪讘诇注讬 讞诪砖 讘转讜讱 砖讘注讬诐 讗诪讛 讜砖讬专讬诐.





专讬讟讘"讗

专讘讬谞讗 讗诪专 诪讗讬 专讘讬注 专讘讬注 讚转讞讜诪讬谉. 驻讬壮 诇讗 谞讬讞讗 诇讬讛 诇专讘讬谞讗 诇讗讜拽讜诪壮 讘诪转讗 注讙讬诇转讗 讻讗讜拽诪转壮 讚讗讘讬讬 讜专讘讗 讜讗转讗 诇驻专讜砖讛 讘注讬专 诪专讜讘注壮 讚讛讜讬讗 转专讬 讗诇驻讬 注诇 转专讬 讗诇驻讬 砖讬砖 讘注讬专 讚壮 讗诇驻讬诐 诪专讜讘注讬壮 讜讬砖 讘转讞讜诪讬讛 砖讬转住专 讗诇驻讬壮 讚壮 诇讻诇 专讜讞 讜注诐 住拽专谞讜转 诇状讘 讗诇驻讬诐 诪专讜讘注讬壮 讻讚讗讬壮 诇注讬诇. 讜讻讚拽转谞讬 砖讛诪讙专砖 专讘讬注 讛讬讬谞讜 砖讛讜讗 专讘讬注 讻诇 讛转讞讜诪讬谉 讜讛拽专谞讜壮 诪诇讘讚 讛注讬专 讘讞诇拽 砖讛诪讙专砖 谞讜讟诇 讘转讞讜诪讬谉 诇讘讚诐 讘诇讗 拽专谞讜壮 讻讬 讗讬谉 讛诪讙专砖 转讜驻住 讘拽专谞讜壮 讻讜诇诐 讜讻讬 讻转讬讘 讗诇祝 讗诪讛 住讘讬讘 讛讬讬谞讜 住讘讬讘 诇讚壮 专讜讞讜壮 讛注讬专 诪诇讘讚 讛拽专谞讜转. 讗砖转讻讞 砖讛诪讙专砖 讬砖 诇讜 讗诇祝 讗诪讛 住讘讬讘讜壮 讛注讬专 讚讛讜讜 诇讛讜 转专讬 讗诇驻讬 诇讻诇 专讜讞 砖讛诐 讞壮 讗诇驻讬壮 诇讚壮 专讜讞讜壮 讚讛讜讜 诇讛讜 讛谞讬 砖诪谞转 讗诇驻讬壮 讚诪讙专砖 专讘讬注 讻诇 讛转讞讜诪讬壮 讜拽专谞讜转讬讛壮 砖讛诐 诇状讘 讗诇驻讬壮. 讜讛讬讬谞讜 讚拽讗诪专 诪讗讬 专讘讬注 专讘讬注 讚转讞讜诪讬谉 讻诇讜诪专 专讘讬注 讻诇 讛转讞讜诪讬谉 讛砖诇诪讬壮 讚讛讬讬谞讜 注诐 拽专谞讜转讬讛壮 诪诪讛 砖谞讜讟诇 讛诪讙专砖 诪谉 讛转讞讜诪讬谉 诇讘讚壮 讘诇讗 拽专谞讜转 讻讬 讗讬谉 诇讜 拽专谞讜转 讻诇讜诐.



专讘 讗砖讬 讗诪专 诪讗讬 专讘讬注 专讘讬注 讚拽专谞讜转. 驻讬专砖 专讘 讗砖讬 诇讗 谞讬讞讗 诇讬讛 讘讗讜拽诪转讗 讚专讘讬谞讗 谞诪讬 诪砖讜诐 讚诪讜拽讬壮 诇讛 讘拽专转讗 讚讛讜讬讗 转专讬 讗诇驻讬 注诇 转专讬 讗诇驻讬 讚讜拽讗 讜诇讗 驻讞讜转 讜诇讗 讬讜转专 讜讗转讗 讗讬讛讜 讜驻讬专砖讛 讘讻诇 注讬专 砖讘注讜诇壮 讘讬谉 讙讚讜诇讛 讘讬谉 拽讟谞讛 讘讬谉 砖讛讬讗 注讙讜诇讛 讘讬谉 砖讛讬讗 诪专讜讘注壮 讜拽讗 驻专讬砖 讻讬 讗讬谉 讛诪讙专砖 谞讜讟诇 讞诇拽 讗诇讗 讘拽专谞讜转 诇讘讚 砖谞讜讟诇 讘讛诐 讗诇祝 讘讻诇 拽专谉 讻讚讗诪专讬壮 讘讻诇讛 砖诪注转讬谉. 讜诇注讜诇壮 讗转讛 谞讜转谉 讘转讞讜诪讬 讛注讬专 讘讻诇 拽专谉 讜拽专谉 讗诇驻讬壮 注诇 讗诇驻讬壮 诪专讜讘注 讘讬谉 砖转讛讗 注讬专 讙讚讜诇壮 讗讜 拽讟谞壮 讗讜 砖讛讬讗 注讙讜诇讛 讗讜 诪专讜讘注转 讻讬 讛转讞讜诪讬谉 诪专讜讘注讬谉 讛诐 谞诪爪讗 砖讬砖 讘讻诇 拽专谉 讟讘诇壮 砖诇 讗诇驻讬壮 注诇 讗诇驻讬壮 砖讛诐 讚壮 讗诇驻讬诐 诪专讜讘注讜转 谞讜讟诇 诪讛诐 讛诪讙专砖 讗诇祝 讗讞讚 讚讛讬讬谞讜 专讘注壮 讜讗诪专讜 诇讬讛 诇专讘 讗砖讬 讛讬讗讱 讗转讛 讗讜诪专 砖讗讬谉 讛诪讙专砖 谞讜讟诇 讗诇讗 讘拽专谞讜壮 讘诇讘讚 讚讛讗 讗诇祝 讗诪讛 住讘讬讘 讻转讬讘 讜驻讬专砖 住讘讬讘 讚拽专谞讜转 讻讚讻转讬讘 讛转诐 讜讝专拽讜 讗转 讛讚诐 注诇 讛诪讝讘讞 住讘讬讘 砖讗讬谞讜 讗诇讗 住讘讬讘 讚拽专谞讜转:



讜讛讗 讗讬讻讗 诪讜专砖讗 讚拽专谞转诐. 驻讬壮 砖讗诪专谞讜 诇诪注诇讛 讻讬 讗注状驻 砖专讘注谞讜 讗转 讛注讬专 讗讬谉 讛诪讙专砖 谞讜讟诇 讗诇祝 讗诪讛 砖诇讜 讗诇讗 讘注讬讙讜诇 讜讗状讻讬讞住专 诪谉 讛诪讙专砖 诪讜专砖讬 讛拽专谞讜壮 砖讬砖 诇注讬专 讻砖专讘注谞讜 讗讜转讛 讚拽住状讚 讛砖转讗 讻讬 讻砖讛转谞讗 专讘注 讗转 讛注讬专 讻讱 讛谞讬讞讛 诪专讜讘注转 诇讘谞讬 讛注讬专: 讜驻专拽讬壮 讚谞讛讬 讚讗诪专讬壮 讚专讜讗讬谉 讗讜转讛 讻讗诇讜 讛讬讗 诪专讜讘注壮 讻讚讬 诇讛讜住讬祝 讘转讞讜诪讬 讛诇讜讬讬诐 诇砖讚讜壮 讜讻专诪讬诐 讗讘诇 诇讗 讛谞讞谞讜 讗讜转讛 诇讘谞讬 讛注讬专 讗诇讗 注讙讜诇讛 讻诪讜转 砖讛讬转讛:



讜讛讬讬谞讜 讚讗状诇 讗讬诪专 讚讗诪专讬壮 讞讝讬讬讛 讻诪讗谉 讚诪专讘注讗 诪讬 专讘注讬讜讛. 转讜 讗拽砖讬壮 讗诪讗讬 讚拽转谞讬 诇注讬诇 砖讛转讞讜诪讬谉 诪砖转讻专讬谉 讘专讘讜注壮 砖诪讜谞讛 诪讗讜转 诇讻讗谉 讜砖诪谞壮 诪讗讜壮 诇讻讗谉 讚讛讬讬谞讜 砖诪谞讛 诪讗讜转 诇讻诇 拽专谉 讻讚驻专砖谞讗 诇注讬诇 讜拽住状讚 讚讘注讬壮 诇讜诪专 砖讛诐 诪砖转讻专讬谉 砖诪谞讛 注诇 砖诪谞讛 诪讗讜转 诪专讜讘注壮 讜诪砖讜诐 讛讻讬 驻专讻讬壮 讚讛讗 诇讗 讗驻砖专 讚诪讻讚讬 讻诪讛 诪专讜讘注 讬讜转专 注诇 讛注讬讙讜诇 专讘讬注 诪诇讘专 砖讛讜讗 砖诇讬砖 诪诇讙讗讜 讜转诇转讗 讚转专讬 讗诇驻讬 讛讜讗 砖讬转 诪讗讛 讜砖转讬谉 讜砖讘注 谞讻讬 转诇转讗 讻讬 讻砖转注砖讛 诪讘壮 讗诇驻讬壮 讙壮 讞诇拽讬壮 讬讛讗 讘讻诇 讞诇拽 诪讛诐 转专住状讜 谞讻讬 转诇转壮. 讜驻专拽讬壮 讚讛转诐 讛讜讗讬 讘转专讬讬转讗 讻砖讗讚壮 诪讞砖讘 讻诇 讛砖讟讛 砖讛讜讗 诪专讜讬讞 讗讘诇 讘讗诇讻住讜谞讛 讘注讬壮 讟驻讬 讚讗诪专 诪专 讻诇 讗诪转讗 讘专讘讜注讗 讗诪转讗 讜转专讬 讞讜诪砖讬 讘讗诇讻住讜谞讛 驻讬壮 讜讗谞讞谞讜 讞砖讘谞讜 诇诪注诇讛 诪讛 砖诪砖转讻专讬谉 转转讜诪讬 讛注讬专 讘诪讚转 讗专讻诐 讘讗诇讻住讜谞讜 砖诇 诪专讜讘注. 讜讻讬讜谉 砖讛拽专谉 诪专讜讘注 诪砖谞讬 讗诇驻讬诐 注诇 砖谞讬 讗诇驻讬诐 诪砖转讻专 讚壮 讗诇驻讬诐 讞讜诪砖讬诐 砖讛诐 砖诪谞讛 诪讗讜壮 讗诪讛 讻讬 讻诇 讞诪砖 诪讗讜壮 讞讜诪砖讬诐 讛诐 诪讗讛 讗诪讛: 讜讘讻诇 讚壮 讗诇驻讬诐 讞讜诪砖讬诐 讬砖 砖诪谞讛 讞讜诪砖讬诐 转状拽 讞讜诪砖讬诐:



诪转谞讬壮 谞讜转谞讬谉 拽专驻祝 诇注讬专. 驻讬壮 注讬专 砖讗讬谉 诇讛 砖讜诐 讘讬壮 讞讜抓 诇讞讜诪转讛 转讜讱 注壮 讗诪讛 讜砖讬专讬讬壮 诇注砖讜转 诪诪谞讜 注讬讘讜专 诇注讬专 谞讜转谞讬谉 诇讛 讘讘拽注讛 砖诇驻谞讬讜 砖讬注讜专 拽专驻祝 砖诇 注壮 讗诪讛 讜砖讬专讬讬壮 砖讬讛讗 诇讛 诇注讬讘讜专讛 讜诪讜讚讚讬谉 诪谉 讛诪拽讜壮 讛讛讜讗 讜诇讛诇谉 讗诇驻讬诐 讗诪讛 砖诇 转讞讜诪讬谉. 讜讞讻诪讬诐 讗讜诪专讬诐 讻讜壮 驻讬壮 砖讗诐 讛诐 拽专讜讘讜壮 讝讜 诇讝讜 讻砖谞讜转谞讬谉 诇讛诐 拽专驻祝 讗讞讚 讗讜 砖转讬 拽专驻驻讜壮 讻驻诇讜讙转讗 讚讗驻诇讬讙讜 讗诪讜专讗讬 讘砖状住 诇讗 讬砖讗专 讘讬谞讬讛谉 驻住讬 讞讜抓 诇拽专驻祝 谞讜转谞讬谉 诇讛诐 拽专驻祝 诇讚讜谉 讗转 砖转讬讛谉 讻注讬专 讗讞壮 砖诪讜讚讚讬谉 诇砖转讬讛谉 转讞讜诪讬讛谉 诪讞讜诪转 讞讘专转讛 讛讞讬爪讜谞讛 讗讘诇 诇注讬专 讗讞壮 砖讗讬谉 讗讞专壮 拽专讜讘讛 诇讛 讻诪讜 砖讗诪专谞讜 讗讬谉 谞讜转谞讬谉 拽专驻祝 讻诇诇. 讜诇专讘谞谉 讛讗 讚转谞谉 讚注专讬诐 砖注讘讜专讛 砖诇 注讬专 讻注讬专 讜讻谉 讛讗 讚转谞谉 诇拽诪谉 讛谞讜转谉 讗转 注讬专讜讘讜 讘注讘讜专讛 砖诇 注讬专 讚诪砖诪注 砖讬砖 注讬讘讜专 诇注讬专 讗讞壮 讛讬讬谞讜 砖讬砖 诇讛 讘讬转 讞讜爪讛 诇讛 转讜讱 注壮 讗诪讛 讜砖讬专讬讬诐 砖注讜砖讬谉 讗讜转讜 注讬讘讜专 诇注讬专 讜讻讚讗讬壮 讘专讬砖 驻专拽讬谉 讗讘诇 诇专讘讬 诪讗讬专 讗讬谉 诇讱 注讬专 讘注讜诇诐 砖诇讗 讬讛讗 诇讛 注讬讘讜专. 讜诪讬讛讜 讗驻讬壮 诇专讘讬 诪讗讬专 讗讬谉 谞讜转谞讬谉 拽专驻祝 讗诇讗 诇注讬专 砖讗讬谉 诇讛 注讬讘讜专 诪注爪诪讛 讜讛状住 诇专讘谞谉 讘砖转讬 注讬讬专讜壮 讜讻谉 讙壮 讻驻专讬诐 讻讜壮 讘砖状住 诪驻专砖 诇讛.



讙诪专讗 转谉 讞讜爪讛 讜讗讞状讻 诪讚讜讚: 讜诪砖诪注 诇讛讜 诇专讘谞谉 讚讗讬谉 讞讜爪讛 驻讞讜壮 诪注壮 讗诪讛 讜砖讬专讬讬诐 讻讞爪专 讛诪砖讻谉. 讜拽状诇 专讘谞谉 诪讗讬 注讘讚讬 诇讬讛 诇讛讗讬 讞讜爪讛 讜讻状转 讚讚专砖讬 诇讬讛 诇砖转讬 注讬讬专讜壮 讚讜拽讗 讛讗 诪谞讗 诇讛讜 讚讛讗 诪拽讬专 讛注讬专 讻转讬讘. 讜讬砖 砖驻讬专砖讜 讚专讘谞谉 诇讗 讚专砖讬 诪讞讜爪讛 讻诇诇. 讜讘讬谉 砖转讬 注讬讬专讜壮 诪住讘专讗 拽讗诪专讬 诇讛 诪砖讜诐 讚讚讞讬拽讗 转砖诪讬砖讬讛诐 讗讘诇 讘讬专讜砖诇诪讬 讗诪专 专讘讬 诪讗讬专 讜专讘谞谉 诪拽专讗 讗讞讚 讛诐 讚讜专砖讬诐. 专讘讬 诪讗讬专 讚专讬砖 诪拽讬专 讛注讬专 讜讞讜爪讛 诪讛 转状诇 诪拽讬专 讛注讬专 诪讻诇诇 讚诇注讬专 讗讞转 诪讜讚讚讬谉 诪拽讬专 讞讜诪转讛 讗讜 诪注讘讜专讛 讜讗讬谉 谞讜转谞讬谉 诇讛 拽专驻祝 讜讻讬 讻转讬讘 讞讜爪讛 讛讬讬谞讜 诇砖转讬 注讬讬专讜壮:



讜讞讻诪讬诐 讻讜壮. 专讘 讛讜谞讗 讻讜壮 讞讬讬讗 讘专 专讘 讻讜壮 驻讬壮. 讗讘诇 拽专驻祝 砖诇诐 谞讜转谞讬谉 诇砖转讬讛谉 诇注砖讜壮 砖转讬讛谉 讻讗讞壮 讜讛讬讬谞讜 讚讗讬讻壮 讘讬谉 注讬讬专讜壮 诇讘转讬壮 讚讗诇讜 讘讘转讬壮 讚注诇诪讗 讗诪专讬壮 诇注讬诇 讙讘讬 讬讜砖讘讬 爪专讬驻讬谉 砖诪讜讚讚讬谉 诇讛诐 诪驻转讞 讘转讬讛谉 诪砖讜诐 讚诇讗 拽讘讬注讬 讛讗 讗诇讜 拽讘讬注讬 诪讜讚讚讬谉 诇讛诐 诪谉 讛讞讬爪讜谉 讗诇讗 讚讛转诐 讛讜讗 讻砖讛讘讬壮 讛讗转讚 转讜讱 注壮 讗诪讛 讜砖讬专讬讬诐 砖诇 讞讘讬专讜 讗讘诇 讘注讬讬专讜壮 谞讜转谞讬谉 诇讛诐 拽专驻祝 砖诇诐 讘讬谉 讝讜 诇讝讜 讘砖转讬讛谉 注讬讬专讜壮 讗讘诇 诇讗 诇讘壮 讘转讬诐 讜诇讗 诇注讬专 讜讘讬转 讜诪砖讜壮 讚谞拽讟 专状诪 注讬专 讚诇讚讬讚讬讛 讜讚讗讬 讗讬谉 谞讜转谞讬谉 注讘讜专 讗诇讗 诇注讬专 谞拽讟 转谞壮 诇专讘谞谉 讘壮 注讬讬专讜壮 讗讘诇 讛状讛 诇注讬专 讜讛讘讬壮 专讗讬讛 诇讚讘专讬讜 诪讛讗 讚讗诪专讬壮 讘驻状拽 讚住讜讻讛 讘讬壮 砖讗讬谉 讘讜 讚壮 讗诪讜壮 注诇 讚壮 讗诪讜壮 讗讬谉 注讜砖讬谉 讗讜转讜 注讘讜专 讘讬谉 砖转讬 注讬讬专讜壮 讜讛讛状讚 讗诐 讘砖讗讬谉 讘讬谉 砖转讬 注讬讬专讜转 讗诇讜 讗诇讗 砖讬注讜专 拽专驻祝 讗讞讚 诇讞讬讬讗 讘专 专讘 讗讜 砖讬注讜专 砖转讬 拽专驻驻讜壮 诇专讘 讛讜谞讗 诇诪讛 诇讬 砖讜诐 讘讬转 讘诇讗讜 讛讻讬 谞诪讬 诪转注讘专讜壮 砖转讬讛谉 诇讛讬讜壮 讗讞讚 讗诇讗 注诇 讻专讞讬讱 讻砖讬砖 讘讬谞讬讛诐 讬讜转专 诪谉 讛砖讬注讜专 讛讝讛 讜讗诇讜 讛讬讛 讘讬谞讬讛谉 讘讬转 砖讬砖 讘讜 讚壮 讗诪讜壮 注诇 讚壮 讗诪讜壮 讛讬讜 注讜砖讬谉 诪诪谞讛 注讬讘讜专 砖诇 砖转讬 注讬讬专讜壮 讻讙讜谉 讘讜专讙谞讬谉 讛讘讗讬谉 转讜讱 注壮 讗诪讛 讜砖讬专讬讬诐. 诪状诪 诇诪讛 诇讬 诇诪谞拽讟 讘讬谉 砖转讬 注讬讬专讜转 诇讬诪讗 砖讗讬谉 注讜砖讬谉 讗讜转讜 注讬讘讜专 诇注讬专 诇诪讚讜讚 诪诪谞讛 讜诇讛诇谉 讗诇讗 讜讚讗讬 讛状拽 砖讗讬谉 注讜砖讬谉 讗讜转讛 讚讬谉 注讘讜专 砖讘讬谉 砖转讬 注讬讬专讜壮 讚讗诇讜 讘讬转 砖讬砖 讘讜 讚壮 讗诪讜转 注诇 讚壮 讗诪讜壮 讛讬讛 谞注砖讛 注讘讜专 诇注讬专 诇讛讬讜壮 讻砖转讬 注讬讬专讜壮 诇专讘谞谉 砖谞讜转谞讬谉 拽专驻祝 诇砖转讬 注讬讬专讜转 讜讗讬谉 谞讜转谞讬谉 拽专驻祝 诇注讬专 讗讞转 讜诇专讘 讛讜谞讗 讻讚讗讬壮 诇讬讛 讜诇讞讬讬讗 讘专 专讘 讻讚讗讬壮 诇讬讛 讜讚讜拽壮 诇注讬专 讜讘讬转 讗讘诇 诇砖谞讬 讘转讬诐 讗讬谉 谞讜转谞讬谉 拽专驻祝 砖诇诐 讜诇讚讘专讬讜 讛讗 讚转谞谉 讘诪转谞讬壮 砖诪注讘专讬谉 讗转 讛注讬专 讘讙讚讜讚讬讜转 讜讻讬讜爪讗 讘讜 诪讬讬专讬 讗驻讬壮 讘砖讬砖 砖讬注讜专 拽专驻祝 砖诇诐 讘讬谉 砖转讬讛谉. 讜诇讗 谞讛讬专壮 讚讛讗 讻讬讜谉 讚讘砖讜诐 讚讜讻转壮 诇讗 拽讗诪专 诇专讘谞谉 注讘讜专 讗诇讗 讘讬谉 砖转讬 注讬讬专讜壮 诪砖诪注 讚注讬讬专讜壮 讚讜拽讗. 讜转讜 讚讛讗 诇驻讬 砖讟转 讛讬专讜砖诇诪讬 诇专讘谞谉 诪拽讬专 讛注讬专 讜讞讜爪讛 谞驻拽讗 诇讛讜 讜讗讬 诪砖讜诐 讛讛讬讗 讚诪住讻壮 住讜讻讛 讬状诇 讚诇讗 讚拽 讜讛状讛 讚诪爪讬 诇诪谞拽讟 砖讗讬谉 注讜砖讬谉 讗讜转讛 注讘讜专 诇注讬专 讗诇讗 诪砖讜诐 讚诪讬讬专讬 讘砖讬砖 讘讬谞讬讛诐 讬讜转专 诪砖讬注讜专 拽专驻祝 讚讗驻讬诇讜 诇专讘谞谉 讗讬谉 注讜砖讬谉 注讘讜专 讘讬谉 砖转讬讛谉 谞拽讟 讛讗 谞诪讬 讚讗驻讬壮 讬砖 讘讬谞讬讛谉 讘讬转 砖讗讬谉 讘讜 讚壮 讗诪讜转 注诇 讚壮 讗诪讜转 讗讬谉 注讜砖讬谉 讘讬谞讬讛谉 注讘讜专 砖注讜砖讬谉 讞讻诪讬诐 讘讬谉 砖转讬 注讬讬专讜壮 讚注诇诪讗. 讜专砖讘状诐 讝状诇 讻转讘 讚住转诐 讙专住讬壮 讜讗讬谉 注讜砖讬谉 讗讜转讜 注讘讜专 诇注讬专 讜讻讱 讙讜专住讬谉 讘讬专讜砖壮 讘驻讬壮:





讛诪讗讬专讬

讛诪砖谞讛 讛砖谞讬讛 讜讛讻讜谞讛 诇讘讗专 注诇 讗讬 讝讛 爪讚 谞讜转谞讬谉 诇注讬专 拽专驻祝 诇诪讚讜讚 讛讬诪谞讜 讜诇讛诇谉 讗诇驻讬诐 讗诪讛 讜讛讜讗 砖讗诪专 谞讜转谞讬谉 拽专驻祝 诇注讬专 讜讻讜壮. 驻讬壮 讻讘专 讘讬讗专谞讜 砖讻诇 砖讬砖 讞讜抓 诇注讬专 讘转讬诐 讗讜 砖讗专 讘谞讬谞讬诐 讘讬谉 诪讬讜砖讘讬诐 讘讬谉 讞专讘讬诐 讻诇 砖讛诐 住诪讜讱 诇讛 讘转讜讱 砖讘注讬诐 讗诪讛 讜砖讬专讬诐 诪讜谞讬谉 诪讛诐 讜讘诇讘讚 砖讬讛讬讜 专讗讜讬讬诐 诇讚讬专讛 讜讗驻讬壮 讛讬讜 讛专讘讛 专讞讜拽讬诐 讝讛 诪讝讛 讻诇 砖讛诐 讝讛 讘转讜讱 砖讘注讬诐 讗诪讛 讜砖讬专讬诐 诇讝讛 诪讜谞讬谉 诪谉 讛讗讞专讜谉 讗注驻状讬 砖讛讬讛 专讞讜拽 诪谉 讛注讬专 讻诪讛 驻专住讗讜转 讗讘诇 讻砖讗讬谉 砖诐 砖讜诐 讘谞讬谉 讞讜抓 诇注讬专 讗诇讗 拽专拽注 驻谞讜讬 讞诇拽讜 讘诪砖谞讛 讝讜 讗诐 谞讜转谞讬谉 诇注讬专 诪谉 讛拽专拽注 讛驻谞讜讬 砖讘注讬诐 讗诪讛 讜砖讬专讬诐 诇讛讬讜转 诇注讬专 讻拽专驻祝 讜诇诪讚讜讚 诪讛诐 讜诇讛诇谉 讗讜 讗诐 诪讜讚讚讬谉 诪拽讬专 讛注讬专 讚讜拽讗. 讜讛讜讗 砖讗诪专讜 谞讜转谞讬诐 拽专驻祝 诇注讬专 讻诇讜诪专 讻砖讘讗 诇诪讚讜讚 讛转讞讜诪讬谉 诪讜讚讚 诪住讜祝 砖讘注讬壮 讗诪讛 讜砖讬专讬诐 讜诇讛诇谉 讚讘专讬 专壮 诪讗讬专 讜讞讻诪讬壮 讗讜诪专讬壮 讗讬谉 谞讜转谞讬谉 拽专驻祝 讗诇讗 诇砖转讬 注讬讬专讜转 专状诇 砖转讬 注讬讬专讜转 讛住诪讜讻讜转 讝讜 诇讝讜 砖讗诐 讗讬谉 讘讬谉 砖转讬讛谉 讗诇讗 砖讘注讬壮 讗诪讛 讜砖讬专讬诐 讘诇讘讚 讛专讬 讛谉 讻注讬专 讗讞转 诇讛讬讜转 讘谞讬 讛讗讞转 诪讜讚讚讬谉 诪住讜祝 讛讗讞专转 砖诪讗讞专 砖转砖诪讬砖谉 专讞讜拽 讘讗诪爪注谉 专讜讗讬谉 讗讜转讜 专讬讜讞 讻讗诇讜 讛讜讗 诪诇讗 讘转讬诐. 讜谞讞诇拽讜 讘讙诪专讗 专讘 讛讜谞讗 [讜讞讬讬讗] 讘专 专讘 诇讚注转 专讘谞谉 砖诪讜讚讬诐 讘谞转讬谞转 拽专驻祝 诇砖转讬 注讬讬专讜转 讗诐 谞讜转谞讬谉 诇讛诐 砖谞讬 拽专驻驻讬诐 讗诐 诇讗讜 [砖诇讚注转 专状讛] 讗注驻状讬 砖诇注讬专 讗讞转 讗讬谉 谞讜转谞讬谉 讻诇讜诐 诇砖转讬 注讬讬专讜转 讛住诪讜讻讜转 诪讬讛讗 谞讜转谞讬谉 拽专驻祝 诇讻诇 讗讞转 讜讻诇 砖讗讬谉 诪讝讜 诇讝讜 讗诇讗 拽诪状讗 讜砖诇讬砖 砖讛谉 砖讘注讬壮 讗诪讛 讜砖讬专讬诐 诇讝讜 讜讻谉 诇讝讜 诪讜讚讚讬谉 讘谞讬 讛专讗砖讜谞讛 诪住讜祝 讛讗讞专讜谞讛. 讜诪讛 砖讗诪专 讘诪砖谞讛 讝讜 讜讞讻诪讬壮 讗讜诪专讬壮 讗讬谉 谞讜转谞讬谉 拽专驻祝 讗诇讗 诇砖转讬 注讬讬专讜转. 砖诪砖诪注谉 砖诇 讚讘专讬诐 拽专驻祝 讗讞讚 诇砖转讬 注讬讬专讜转. 驻讬专讜砖讜 转讜专转 拽专驻祝 讜诇注讜诇诐 拽专驻祝 诇讝讜 讜拽专驻祝 诇讝讜. 讜讗诐 讻谉 住讜祝 诪砖谞讛 讝讜 砖讗诪专讜 讘讛 砖讗诐 讬砖 诇讝讜 砖讘注讬诐 讗诪讛 讜砖讬专讬诐 讜诇讝讜 砖讘注讬诐 讗诪讛 讜砖讬专讬诐 砖讗讜转讜 拽专驻祝 注讜砖讛 讗转 砖转讬 讛注讬讬专讜转 讻讗讞转 讗祝 诇讚注转 讞讻诪讬诐 讛讬讗. 讜讞讬讬讗 讘专 专讘 住讜讘专 砖诇讗 讛讜讚讜 讞讻诪讬壮 讘转讜专转 拽专驻祝 讗诇讗 拽专驻祝 讗讞讚 诇砖转讬 注讬讬专讜转. 讜住讜祝 讛诪砖谞讛 专状诇 讗诐 讬砖 诇讝讜 讜讻讜壮 讜诇讝讜 讜讻讜壮 专壮 诪讗讬专 讛讬讗. 讗诇讗 砖讗谞讬 转诪讛 诇讚注转 讞讬讬讗 讘专 专讘 诪讛 讛讜爪专讻讜 讞讻诪讬壮 诇诇诪讚 砖砖转讬 注讬讬专讜转 住诪讜讻讜转 讘砖讘注讬诐 讗诪讛 讜砖讬专讬诐 谞注砖讛 讛讗讜讬专 砖讘讬谞转讬谉 拽专驻祝 讜讛专讬 讻诇 讘讬转 讚讬专讛 砖讗讬谉 讘讬谞讛 讜讘讬谉 讛注讬专 讗诇讗 砖讘注讬诐 讗诪讛 讜砖讬专讬诐 诪爪讟专祝 诇注讬专 讜诪讜讚讚讬谉 诪谉 讛讘讬转 讜诇讛诇谉 讜诪讬 讙专注 注讬专 讛住诪讜讻讛 诪砖讗专 讘转讬 讚讬专讛. 讜砖诪讗 诇讗 谞讗诪专讛 诇讚注转讜 讗诇讗 讘讘讬转 诪转讜讱 砖讛讬讗 讟驻诇讛 诇注讬专. 讗讜 砖诪讗 住讜讘专 砖讗讬谉 谞讜转谞讬壮 拽专驻祝 砖诇诐 专状诇 砖讘注讬诐 讗诪讛 讜砖讬专讬诐 讙诪讜专讜转 讗诇讗 诇注讬讬专讜转 讗讘诇 诇讗 诇讘讬转 讚讬专讛 讗诇讗 讘讬转 讚讬专讛 爪专讬讱 砖转讛讗 讚讜拽讗 讘转讜讱 砖讘注讬诐 讗诪讛 讜砖讬专讬诐 讻讚讬谉 讙讚讜讚讬讜转 注诇 讛讚专讱 砖讬转讘讗专 诇诪讟讛.





讜诪讛 砖讗诪专 讗讞专 讻谉 讜讻谉 砖诇砖讛 讻驻专讬壮 讛诪砖诇砖讬壮 讗诐 讬砖 讘讬谉 砖谞讬诐 讛讞讬爪讜谞讬讬诐 拽诪状讗 讜砖诇讬砖 注讜砖讛 讗诪爪注讬 讗转 砖诇砖转谉 诇讛讬讜转 讗讞讚 (诇诪讚转) [诇讚注转] 讞讻诪讬诐 讛讬讗 讜驻砖讜讟讛 诪讜讻讞转 讻讞讬讬讗 讘专 专讘 讜砖谞驻专砖 诪砖诇砖讬壮 砖讬讛讜 诪住讜讚专讬诐 讘砖诇讬砖 注讚 砖诇讗 讬讛讗 诪讝讛 诇讝讛 讗诇讗 讻砖讬注讜专 砖诪讞讘专讜 诇讞讘专 讝讛 讘爪讚 讝讛 讻讙讜谉 讝讜 # 讜讻诇 砖讗讬谉 讘讬谉 砖谞讬诐 讛讞讬爪讜谞讬讬诐 讗诇讗 拽诪状讗 讜砖诇讬砖 讗讜讬专 诪诇讘讚 讘谞讬谉 讛讻驻专 讛讗诪爪注讬 讛专讬 讗讬谉 讘讬谉 讗诪爪注讬 诇讗讞讚 诪砖诇 拽爪讜讜转 讗诇讗 砖讘注讬诐 讗诪讛 讜砖讬专讬诐 讜讛讜讗 拽专驻祝 讗讞讚 诇砖转讬 注讬讬专讜转. 讜诇讚注转 专讘 讛讜谞讗 砖住讜讘专 谞转讬谞转 砖谞讬 拽专驻讬驻讬壮 讗祝 诇讚注转 讞讻诪讬壮 砖讗讬谉 讻讗谉 爪讜专讱 诇讗诪爪注讬 诪驻专砖 注谞讬谉 讛讻驻专讬诐 诇讛砖诪讬注谞讜 讘讛诐 拽讜诇讗 讗讞专转 讗祝 诇讚注转 讞讻诪讬壮 讜砖诇讬砖 讝讛 诇讚注转讜 讛讜讗 砖讗讬谉 注讜诪讚讬谉 讝讛 讘爪讚 讝讛 讗诇讗 诪砖讜诇砖讬诐 讻诪讬谉 住讙讜诇 砖讛砖诇讬砖讬 注讜诪讚 讻谞讙讚 讗诪爪注 讛讗讜讬专 砖讘讬谉 讛砖谞讬诐 讗注驻状讬 砖讬砖 讛专讘讛 诪诪谞讜 诇讛诐 讬转专 诪诪讛 砖讗讬谉 诇砖谞讬诐 诪讝讛 诇讝讛 讻讙讜谉 讝讜 # 讜诪驻专砖 诪砖谞转谞讜 讻诇 砖讗诇讜 讗转讛 诪讻谞讬住 讗诪爪注讬 讘讬谞讬讛诐 讗讬谉 讘讬谉 讝讛 诇讝讛 讗诇讗 拽诪状讗 讜砖诇讬砖 注讜砖讛 拽专驻祝 讗转 砖转讬讛谉 诇讛讬讜转 讗讞讚. 讜驻讬壮 讛讚讘专讬壮 砖讗注驻状讬 砖讛讬讛 讘讬谉 讛专讗砖讜谞讬诐 讬讜转专 诪拽诪状讗 讜砖诇讬砖 讻诇 砖讗诇讜 讛讻谞住转 讛讗诪爪注讬 讘讬谞讬讛诐 讗讬谉 讘讬谉 讗讞讚 诪谉 讛专讗砖讜谞讬壮 诇讗诪爪注讬 讗诇讗 拽诪状讗 讜砖诇讬砖 专讜讗讬谉 讗讜转讜 讻讗诇讜 讛讜讗 讘讬谞讬讛诐 讜谞注砖讜 砖谞讬诐 讛专讗砖讜谞讬壮 讻讗讞讚 讗注驻状讬 砖讗讬谉 讝讛 讛砖诇讬砖讬 讘转讜讱 拽诪状讗 诇讗讞讚 诪讛诐 讛讜讗讬诇 讜讛讜讗 讘转讜讱 讛讗诇驻讬诐 讗诪讛 砖诇讛诐 注讚 砖讻诇 讗讞讚 诪讛砖谞讬诐 讬讻讜诇讬谉 诇讬诇讱 讘讜 讘砖讘转 讛专讬 讗讜转讜 讻驻专 砖诇讬砖讬 讛注讜诪讚 讘爪讚 专讬讜讞 砖讘讬谉 讛砖谞讬诐 注讜砖讛 讗转 砖诇砖转谉 讗讞讚 讛讜讗讬诇 讜讬砖 讘讙讜驻讜 讗专讱 讜专讞讘 讘讻讚讬 砖讻砖专讗讬转讜 诪讜谞讞 讘讬谉 讛砖转讬诐 诇讗 谞砖讗专 讗讜讬专 讘讬谞讜 讜讘讬谞讬讛诐 讬转专 诪拽诪状讗 讜砖诇讬砖 讜讝讛 砖讘讬讗专谞讜 讚讜拽讗 讘砖讛砖诇讬砖讬 诇讛诐 讘转讜讱 讗诇驻讬诐 驻专砖讜 讘讙诪专讗 砖讗注驻状讬 砖讘注讬专 讛注砖讜讬讛 讻拽砖转 讗诪专讜讛 讗祝 讘讬转专 诪讗诇驻讬诐 讘讬谉 拽砖转 诇讬转专 讛讜讗讬诇 讜讗讬谉 讘讬谉 砖谞讬 专讗砖讬讛 讗专讘注转 讗诇驻讬诐 讛转诐 讗讬讻讗 讘转讬诐 专状诇 讘拽砖转 讜讛讚专 讘讜 讬讻讜诇 诇讘讗 诇讬转专 讚专讱 讘转讬 讛拽砖转 讗讘诇 讘讝讜 讗讬谉 讘转讬诐 讘讬谉 讞讬爪讜谉 诇讗诪爪注讬.





讜讻谉 砖讗诇讜 讘讙诪专讗 讻诪讛 讬讛讗 讘讬谉 讞讬爪讜谉 诇讞讬爪讜谉. 讜讛注诇讜 砖讗驻讬壮 讛讬讛 讘讬谞讬讛诐 讗专讘注转 讗诇驻讬诐 讗诪讛 讻诇 砖讛讻驻专 讛讗诪爪注讬 讙讚讜诇 讻诇 讻讱 砖讻砖讛讻谞住转讜 讘讬谞转讬诐 诪诪诇讗 讗转 讛专讬讜讞 注讚 砖诇讗 谞砖讗专 讘讬谉 讗讞讚 诪讛拽爪讜讜转 诇讘讬谞讜 讗诇讗 拽诪状讗 讜砖诇讬砖 注讜砖讛 讗讜转诐 讗讞讚 讜讗注驻状讬 砖讘注讬专 讘拽砖转 讗诪专讜 砖讗诐 讬砖 讘讬谉 砖谞讬 专讗砖讬讛 讗专讘注转 讗诇驻讬诐 讗讬谉 诪讜讚讚讬谉 诇讛 诪谉 讛讬转专 讗诇讗 诪谉 讛拽砖转 讛转诐 诇讬讻讗 诇诪讬诪专 注诇讬讜讛 砖讛讘讗 诇讘谞讜转 讗讬谞讜 讘讜谞讛 讜诪讜住讬祝 讘讗诪爪注 讛拽砖转 讻谞讙讚 讛讬转专 讗诇讗 讘讜谞讛 讜诪讜住讬祝 讘专讙诇讬 讛拽砖转 讗讘诇 讻驻专讬诐 讗诇讜 注转讬讚讬诐 诇讘谞讜转 讘讬谞讬讛诐 讜专讬讜讞 砖讘讬谞讬讛诐 注砖讜讬 诇诪诇讗转. 讜讙讚讜诇讬 讛诪驻专砖讬壮 谞讜讟讬诐 讘砖诪讜注讛 讝讜 诇讛讞诪讬专 讜诇讜诪专 砖讝讛 砖讗诪专谞讜 砖讻诇 砖讗诐 讛讻谞住转 讗转 讛砖诇讬砖讬 讘讬谉 讛砖谞讬诐 讜讻讜壮 讗讬谉 讗讜诪专讬谉 讻诇 砖讗诇讜 讛讻谞住转讜 讜讻讜壮 讜讗讬谉 讘讬谉 讗讞讚 诪讛诐 诇讗诪爪注讬 讗诇讗 讘讬谉 讛讞讬爪讜谞讬讬诐 诪诪砖 讻诇讜诪专 砖讻诇 砖讗诇讜 讛讻谞住转讜 诪诪诇讗 讛讜讗 专讬讜讞 砖讘谞转讬诐 注讚 砖诇讗 谞砖讗专 讘讬谞讬讛诐 专状诇 讘讬谉 砖谞讬诐 讛专讗砖讜谞讬诐 讗诇讗 拽诪状讗 讜砖诇讬砖 专讜讗讬谉 讻讗诇讜 砖诐 讛讜讗 讜讗注驻状讬 砖讗诇讜 讛讬讛 砖诐 诪诪砖 讛讬讬谞讜 诪转讬专讬诐 拽诪状讗 讜砖诇讬砖 诪讻讗谉 讜拽诪状讗 讜砖诇讬砖 诪讻讗谉 注讻砖讜 砖讗讬谞讜 砖诐 诪诪砖 讚讬讬谞讜 砖谞拽诇 讜谞讗诪专 专讜讗讬谉 讗转 讛讗诪爪注 讻讗诇讜 讛讜讗 讘讬谞讬讛诐 讜讬诪注讟 讗转 讛专讬讜讞 讗讘诇 砖谞拽诇 注讜讚 讜谞转谉 诇讜 拽专驻祝 讘讗诪爪注 诪注讻砖讜 诇讗 讜讗祝 讙讚讜诇讬 讛讚讜专 谞住讻诪讬诐 讘讛. 讜专讗讬讛 诇讚讘专讬讛诐 诪讛 砖讛讜讗 讗讜诪专 砖谞讬诐 讛讞讬爪讜谞讬讬壮 讜讛专讬 讛砖诇讬砖讬 讻砖专讗讬转讜 诪讜谞讞 讘讬谉 讛砖谞讬诐 讗讬谞讜 谞拽专讗 讞讬爪讜谉 讗诇讗 砖诇讚注转 专讗砖讜谉 讝讛 砖讛讜讗 拽讜专讗讜 讞讬爪讜谉 注诇 砖诐 讛讚专讱 砖讛讜讗 诪讜谞讞 讘讜 砖讻诇 砖讛诐 讘讚专讱 讛讝讛 讗转讛 讬讻讜诇 诇拽专讜讗 讗转 讻诇诐 讞讬爪讜谞讬讬诐:





讝讛讜 讘讬讗讜专 讛诪砖谞讛 讜爪专讬讱 讗转讛 诇讬讚注 讗诐 讛诇讻讛 讻专壮 诪讗讬专 讗诐 讻专讘谞谉 讜讗诐 转诪爪讗 诇讜诪专 砖讛诇讻讛 讻讞讻诪讬诐 讗诐 讻讚注转 专讘 讛讜谞讗 讜讗诐 讻讚注转 讞讬讬讗 讘专 专讘. 讜转讚注 砖专讜讘 驻讜住拽讬壮 驻住拽讜 讻专壮 诪讗讬专 讜谞讜转谞讬谉 拽专驻祝 诇注讬专 讗讞转 讞讚讗 诪诪讛 砖讗诪专讜 讛诇讻讛 讻讚讘专讬 讛诪讬拽诇 讘注讬专讜讘. 讜注讜讚 诪诪讛 砖讗诪专讜 讘讙诪专讗 诪谞讗 讛谞讬 诪讬诇讬 讚讗诪壮 拽专讗 诪拽讬专 讛注讬专 讜讞讜爪讛 转谉 讞讜爪讛 讜讗讞专 讻讱 诪讚讜讚. 讜讝讜 讜讚讗讬 诇讚注转 专壮 诪讗讬专 讛讬讗 砖讛专讬 诇讗 讛讝讻讬专讛 讗诇讗 注讬专 讗讞转 讜讻讚讻转讬壮 诪拽讬专 讛注讬专. 讜诪讻诇 讝讜 讗讬谞讛 专讗讬讛 砖讗祝 诇讚注转 讞讻诪讬壮 讗驻砖专 诇驻专砖讛 讻诇讜诪专 诪谞讗 讛谞讬 诪讬诇讬 专状诇 诇讬转谉 拽专驻祝 讗诐 诇讗讞转 诇专壮 诪讗讬专 讗讜 诇砖转讬诐 诇专讘谞谉. 讜讗注驻状讬 砖讘转讜专讛 讛讝讻讬专转讜 讘注讬专 讗讞转 诇讚注转 讞讻诪讬壮 诪驻专砖讬壮 讗讜转讜 讘砖转讬诐 讻诇讜诪专 驻注诪讬诐 诪拽讬专 讛注讬专 诇注讬专 讗讞转. 讜讝讛讜 砖讗诪专讜 讘讬专讜砖诇诪讬 专讘 讛讜谞讗 讘砖诐 专讘 专壮 诪讗讬专 讜专讘谞讬谉 诪拽专讗 讗讞讚 讛诐 讚讜专砖讬谉 讗诇讗 砖讛诐 诪讘讬讗讬谉 注讜讚 专讗讬讛 诪诪讛 砖讗诪专讜 讘谞讚专讬诐 讛谞讜讚专 诪谉 讛注讬专 诪讜转专 诇讬讻谞住 诇转讞讜诪讛 讜讗住讜专 诇讬讻谞住 诇注讬讘讜专讛 讚讻转讬壮 讜讬讛讬 讘讛讬讜转 讬讛讜砖注 讘讬专讬讞讜. 诪讗讬 讘讬专讬讞讜 讗讬诇讬诪讗 讬专讬讞讜 诪诪砖 讜讛讗 讻转讬壮 讜讬专讬讞讜 住讜讙专转 讜诪住讜讙专转 讗诇讗 诇讗讜 讘注讬讘讜专讛 讗诇诪讗 砖讗祝 诇注讬专 讗讞转 谞讜转谞讬谉 注讬讘讜专 讜讗注驻状讬 砖讗驻砖专 诇驻专砖讛 讘讘讜专讙谞讬谉 讛专讗讜讬讬诐 诇讚讬专讛 诪讻诇 诪拽讜诐 住转诐 谞讗诪专讛 讜讗祝 诪拽讜诐 讛驻谞讜讬 讘诪砖诪注 讜注讜讚 讚注讬讘讜专讛 讚讜诪讬讗 讚转讞讜诪讛 讜讗诐 诇讗 讻谉 谞诪爪讗转 诪讬拽诇 讘谞讚专讬诐 讚讗讜专讬讬转讗 讜诪讞诪讬专 讘转讞讜诐 砖讘转 讚专讘谞谉 砖讛专讬 诇讚注转讱 诪讜转专 诇讬讻谞住 讘注讬讘讜专讛 砖诇 诪拽讜诐 驻谞讜讬 讜诪讻诇 诪拽讜诐 讙讚讜诇讬 讛诪驻专砖讬壮 谞讜讟讬诐 诇驻住讜拽 讻讞讻诪讬诐 讗诐 诪讟注诐 讬讞讬讚 讜专讘讬诐 讗诐 诪讟注诐 砖谞讞诇拽讜 专讘 讛讜谞讗 讜讞讬讬讗 讘专 专讘 注诇 讚讘专讬讛诐 讜诇讚注转 讝讛 讘砖转讬 注讬讬专讜转 诪讬讛讗 砖诪讜讚讬诐 讞讻诪讬诐 诪转讜专转 拽专驻祝 专讗讜讬 诇驻住讜拽 讻专讘 讛讜谞讗 诇讬转谉 拽专驻祝 诇讝讜 讜拽专驻祝 诇讝讜 讘讬谉 砖转讬讛诐 讜诇讗 讞讜爪讛 诇讛诐 诇讚注转 专讘谞谉 讞讚讗 砖专讘 讛讜谞讗 讙讚讜诇 讜讝拽谉 讛讬讛 讗爪诇 讞讬讬讗 讘专 专讘 讜讞讬讬讗 讘专 专讘 讻转诇诪讬讚 讗爪诇讜 讻诪讜 砖谞讝讻专 讘注专讻讬谉 讜注讜讚 砖驻砖讜讟讛 砖诇 诪砖谞讛 诪讜讻讞转 讻讚讘专讬讜 砖讛讚讘专讬诐 谞专讗讬谉 讘住讜祝 讛诪砖谞讛 专状诇 讗诐 讬砖 诇讝讜 讜讻讜壮 砖讛讜讗 转砖诇讜诐 讚讘专讬 讞讻诪讬诐 讜讻谉 讻驻专讬诐 讛诪砖讜诇砖讬诐 讻诇讛 专讘谞谉 讛讬讗 讜诇讗 谞爪讟专讱 诇讛注诪讬讚 住讜驻讗 讻专壮 诪讗讬专 讜住讜驻讗 讚住讜驻讗 诇专讘谞谉 讜讗注驻状讬 砖讛拽砖讬谞讜 诇讜 诪讻驻专讬诐 讛诪砖诇砖讬诐 讻讘专 转讬专爪讛 讜诇讗讜 砖谞讜讬讬讗 讚讞讬拽讗 讛讬讗 砖讛专讬 讻讘专 驻专砖讛 专壮 讞谞讬谞讗 讻谉 讜讻谉 诪诪讛 砖讗诪专讜 讘住讜讙讬讗 讝讜 砖砖讗诇讜 注诇 讗专讚砖讬专 讜拽讟讬住驻讜谉 砖讛谉 住诪讜讻讜转 讝讜 诇讝讜 讜讘谞讬 讝讜 诪讜讚讚谉 诪住讜祝 讛讗讞专转 讜转诪讛讜 诪诪讛 砖讛讬讜 专讜讗讬谉 砖谞讛专 讛讬讛 讘讬谞讬讛谉 诪驻住讬拽 讘讬转专 诪拽诪状讗 讜砖诇讬砖 讜讛讜讗 讛讚讬谉 讘诇讗 谞讛专 讗诇讗 砖诪注砖讛 砖讛讬讛 讻讱 讛讬讛 讜诇讗 砖讬讛讗 谞讛专 谞讞砖讘 讘讬转专 诪诪讛 砖讗讬谞讜 讗诇诪讗 砖讗诇讜 诇讗 讛讬讛 诪驻住讬拽 讗诇讗 讻砖讬注讜专 砖谞讬 拽专驻驻讜转 诇讗 讛讬讛 转诪讛 注诇 讻谉. 讜讗注驻状讬 砖讗诪专讜 讘转砖讜讘转 讛砖讗诇讛 讗讞讜讬 诇讬讛 讗讟诪讗转讗 讚砖讜专讗 讚诪讘诇注谉 讘讚讙诇转 讘转讜讱 砖讘注讬壮 讗诪讛 讜砖讬专讬诐 讜专状诇 诪拽讜诪讜转 讛专讗讜讬讬诐 诇讚讬专讛 讜谞专讗讛 讚讜拽讗 诪砖讜诐 讚诪讘诇注谉 讘砖讘注讬诐 讗诪讛 讜砖讬专讬诐 讛讗 讟驻讬 诇讗 讗讬谞讜 讻谉 讗诇讗 砖诪注砖讛 砖讛讬讛 讻讱 讛讬讛. 讜讙讚讜诇讬 讛讚讜专 驻讬专砖讜 砖讛专讘讛 讛讬讜 砖诐 讜诪讜讘诇注讜转 讻诇 讗讞转 诇讞讘专转讛 讘转讜讱 砖讘注讬诐 讗诪讛 讜砖讬专讬诐 讗注驻状讬 砖讛讗讞专讜谞讛 专讞讜拽讛 诪谉 讛注讬专 讬讜转专 诪拽诪状讗 讜砖诇讬砖 讜讻谉 讘讗 诇诇诪讚 讚讚讜拽讗 砖讛诐 讘转讜讱 砖讘注讬诐 讗诪讛 讜砖讬专讬诐 诪驻谞讬 砖讗讜转诐 讗讟诪讗转讗 讛诐 讻注讬谉 讙讚讜讚讬讜转 讜讻诇 砖讛讜讗 讻讬讜爪讗 讘讝讛 爪专讬讱 讘讗诪转 诇讛讬讜转诐 讘转讜讱 砖讘注讬诐 讗诪讛 讜砖讬专讬诐 砖讗讬谉 谞讜转谞讬谉 拽专驻祝 砖诇诐 专状诇 砖讘注讬诐 [讗诪讛] 讜砖讬专讬诐 讙诪讜专讜转 讗诇讗 诇注讬讬专讜转 讗讜 诇讘讬转 讚讬专讛 讙诪讜专讛 诇讚注转 拽爪转 讗讘诇 诇讗 诇讙讚讜讚讬讜转 砖讗讬谉 讘讛谉 讘讬转 讚讬专讛 讗注驻状讬 砖专讗讜讬讬诐 诇讚讬专讛 讗诇讗 爪专讬讱 砖讬讛讜 讘转讜讱 砖讘注讬诐 讗诪讛 讜砖讬专讬诐 讜诇诪讬 砖驻讜住拽 讻专壮 诪讗讬专 讘砖转讬 注讬讬专讜转 谞讜转谞讬谉 诇讛诐 拽专驻驻讬谉 讘讬谞讬讛诐 讜拽专驻祝 诇讻诇 讗讞转 讞讜爪讛 诇讛 诪谉 讛爪讚 讛砖谞讬.





讜砖诇砖讛 讻驻专讬诐 讛诪砖诇砖讬诐 砖注讜砖讬谉 砖诇砖转诐 讻注讬专 讗讞转 讛讜讗讬诇 讜讻讞爪讜讘讗 讛谉 注讜诪讚讬谉 讜讗谞讜 专讜讗讬谉 讗讜转诐 讻注讬专 讗讞转 讛专讬 讛谉 讻注讬专 注讙讜诇讛 讜专讜讗讬谉 讗讜转讛 讻讗诇讜 讛讬讗 诪专讜讘注转 讜诪砖转讻专讬谉 讘讝讜讬讜转讬讛 讜讻谉 讻转讘讜讛 讙讚讜诇讬 讛诪驻专砖讬壮 讜讗祝 讛诐 讻转讘讜 讘讚讬谞讬 讛拽专驻祝 砖诇讗 讗诪专讜 诇诪讚讜讚 拽专驻祝 讗诇讗 诪拽讬专 讛注讬专 讻讙讜谉 注讬专 诪专讘注转 讗讘诇 注讬专 注讙讜诇讛 砖讛讜爪专讻谞讜 诇专讘注讛 讗讬谉 讗讜诪专讬谉 诇诪讚讜讚 拽专驻祝 诪转讜住驻转 讛专讘讜注. 讜诪拽爪转 专讘谞讬 爪专驻转 讻转讘讜 砖诇讗 住讜祝 讚讘专 诇讬转谉 拽专驻讬驻讜转 讘讬谉 砖转讬 注讬讬专讜转 讗讜 讘讬谉 注讬专 诇讻驻专 讗诇讗 讗驻讬壮 讘讬谉 注讬专 诇讘讬转. 讜诪讘讬讗讬诐 专讗讬讛 诪诪讛 砖讗诪专讜 讘专讗砖讜谉 砖诇 住讜讻讛 [讙:] 讘讘讬转 砖讗讬谉 讘讜 讗专讘注 讗诪讜转 注诇 讗专讘注 讗诪讜转 砖讗讬谉 注讜砖讬谉 讗讜转讜 注讬讘讜专 讘讬谉 砖转讬 注讬讬专讜转 讜讛讬讗讱 讗转讛 诪驻专砖讜 讗诐 砖讘讬谉 砖转讬 讛注讬讬专讜转 讬转专 诪砖讘注讬诐 讗诪讛 讜砖讬专讬诐 诇讞讬讬讗 讘专 专讘 讗讜 讬转专 诪拽诪状讗 讜砖诇讬砖 诇专讘 讛讜谞讗 讜爪专讬讱 讘讬转 诇注砖讜转 讗讞转. 诪讛 诇讜 诇讜诪专 讘讬谉 砖转讬 注讬讬专讜转 讬讗诪专 砖讗讬谞讜 讘讬转 诇注砖讜转讜 注讬讘讜专 诇注讬专 讜诪转讜讱 讻讱 驻讬专砖讜 砖诐 讗讬谉 谞讜转谞讬谉 诇讜 讚讬谉 注讬讘讜专 砖讘讬谉 砖转讬 注讬讬专讜转 砖讗诇讜 讛讬讛 诇讜 讗专讘注 注诇 讗专讘注 谞注砖讛 讞讘讜专 诇注讬专 诇讚讜谞诐 讻讗诇讜 讛诐 砖转讬 注讬讬专讜转 诇讬转谉 诇讛谉 拽专驻祝 诇讚注转 讞讻诪讬诐 讗诐 拽专驻祝 讗讞讚 诇讞讬讬讗 讘专 专讘 讜讗诐 拽专驻祝 诇讝讜 讜诇讝讜 诇专讘 讛讜谞讗. 讗诇诪讗 砖讗祝 讘讬谉 讘讬转 诇注讬专 谞讜转谞讬谉 拽专驻祝. 讜讬砖 讞讜诇拽讬壮 讘讛 砖诇讗 诇讬转谉 拽专驻祝 讗诇讗 诇注讬专 诇专壮 诪讗讬专 讗讜 诇注讬讬专讜转 诇专讘谞谉 讜讙讜专住讬谉 砖诐 讘诪住讻转 住讜讻讛 讗讬谉 注讜砖讬谉 讗讜转讜 讞讬讘讜专 诇注讬专 讜讻谉 讬专讗讛 诇讚注转 讝讛 砖讗讬谉 谞讜转谞讬谉 拽专驻祝 诇注讬专 砖诪讚讚讜 诇讛 诪谉 讛谞驻砖 讗讜 诪谉 讛讘讜专讙谉 讜讚讜诪讬讛谉 诇讬转谉 拽专驻祝 诪诪谞讜 讜诇讛诇谉 讗诇讗 讚讜拽讗 诪拽讬专 讛注讬专. 讜讗诐 转讗诪专 诇讚注转 专壮 诪讗讬专 诪讛 砖讬砖 讘讛 谞驻砖 讜讘讜专讙谉 诇注讬专 砖讗讬谉 诇讛 讗诇讗 拽专拽注 驻谞讜讬 诪讻诇 诪拽讜诐 讘讘讜专讙谞讬谉 讗诐 讛讬讛 讛专讘讛 讝讛 转讜讱 诇讝讛 讘转讜讱 砖讘注讬诐 讜砖讬专讬诐 诪讜讚讚讬谉 诪谉 讛讗讞专讜谉 讜讗祝 讘讝讜 讗讬谉 谞讜转谞讬谉 诪讘讜专讙谉 诇讘讜专讙谉 拽专驻祝 砖诇诐 专状诇 砖讘注讬诐 讗诪讛 讜砖讬专讬诐 讗诇讗 讗讬谞谉 讞讘讜专 讝讛 诇讝讛 讗诇讗 讗诐 讻谉 诪讜讘诇注讜转 讘转讜讱 砖讘注讬诐 讜砖讬专讬诐 砖讛谉 讻讗诇讜 讛谉 讗讞转:





讜讬砖 诪讬 砖讗讜诪壮 讘讚讬谞讬 砖诪讜注讛 讝讜 砖诇讗 诇讬转谉 拽专驻祝 诇注讬专 砖讛讜拽驻讛 讜诇讘住讜祝 讬砖讘讛 讗诇讗 诇注讬专 砖讬砖讘讛 讜诇讘住讜祝 讛讜拽驻讛 砖讻诇 砖讛讜拽驻讛 讜讗讞专 讻讱 讬砖讘讛 讗讬谉 诪讜讚讚讬谉 诇讛 讗祝 诪讞讜诪转讛 讗诇讗 诪讬讬砖讜讘讛 讜讛讬讗讱 诪讜讚讚讬谉 诇讛 拽专驻祝 讜讛讜讗 砖讗诪专讜 讘驻专拽 驻住讬谉 注讬专 讞讚砖讛 诪讜讚讚讬谉 诇讛 诪讬砖讬讘转讛 讬砖谞讛 诪讞讜诪转讛 讜讗讬 讝讜 讛讬讗 讜讻讜壮 讞讚砖讛 砖讛讜拽驻讛 讜诇讘住讜祝 讬砖讘讛 讬砖谞讛 砖讬砖讘讛 讜诇讘住讜祝 讛讜拽驻讛. 讜讙讚讜诇讬 讛讚讜专 诪砖讬讘讬谉 注诇讬讛 砖讛专讬 讬专讬讞讜 住转诪讛 讛讜拽驻讛 讜诇讘住讜祝 讬砖讘讛 讛讬转讛 讻住转诐 讻诇 讛注讬讬专讜转 讛诪讜拽驻讜转 讞讜诪讛 诪讬诪讜转 讬讛讜砖注 讘谉 谞讜谉 讜讛专讬 讛讬讛 诇讛 注讬讘讜专 注讚 砖诪诪谞讛 诇诪讚谞讜 诇注讬讘讜专 讛注讬专 砖讛讬讗 讻注讬专 诇注谞讬谉 讙讚专 讜诇讗 讞诇拽讜 讘讛 讘讬谉 讛讜拽驻讛 转讞诇讛 诇讬砖讘讛 转讞诇讛 讜诪转讜讱 讻讱 驻讬专砖讜 砖诇讗 讗诪专讜 讘讞讚砖讛 诇诪讚讜讚 诪讬讬砖讜讘讛 讗诇讗 讘砖讞讜诪转讛 专讞讜拽讛 诪讬讬砖讜讘 讛讘转讬诐 讛专讘讛 讬讜转专 诪讻讚讬 注讬讘讜专讛 砖诇 注讬专 讜讗诇讜 讬砖谞讛 讗驻讬壮 讛讬转讛 讞讜诪转讛 专讞讜拽讛 诪讬砖讜讘讛 讬讜转专 诪讻讚讬 注讬讘讜专 专讜讗讬谉 讗讜转讛 讻讗诇讜 讛讬讗 诪诇讗讛 讘转讬诐 讜诪讜讚讚讬壮 诪讞讜诪转讛 讗讜 砖诪讗 讘讞讚砖讛 讗讬谉 诪讜讚讚讬谉 讛讬讗 讜拽专驻讬驻讛 讗诇讗 诪讬砖讬讘转讛 讜讻谉 注讬拽专. 讜讝讛讜 诪讛 砖谞专讗讛 诇谞讜 讘驻住拽 诪砖谞讛 讝讜 讜住讜讙讬讗 砖诇讛 讜诪讛 砖讘讗 注诇讬讛 讘讙诪专讗 讻讘专 讘讬讗专谞讜讛讜:

